Paartjie in kar doodgeskiet | Maroela Media
Paartjie in kar doodgeskiet
ŉ 48-jarige man is in hegtenis geneem in verband met die skietdood van twee mense in ŉ motor Maandagaand in Mokopane (Potgietersrus) in Limpopo.
Lt.kol. Moatshe Ngoepe, provinsiale polisiewoordvoerder, het Dinsdag gesê die man het na bewering sy 32-jarige vriendin, met wie hy ŉ verhouding gehad het, in ŉ motor saam met ŉ ander man aangetref. Dié man (49) was glo haar minnaar.
“Die stilstaande motor was op die hoek van Retief- en Pretoriusstraat in die dorp se sakegebied. Die man het hulle glo genader en albei in die motor doodgeskiet sonder om ŉ woord te sê,” het Ngoepe aan Maroela Media gesê.
“Die motief vir die moorde word nog ondersoek, maar die moontlikheid van ŉ liefdesdriehoek word nie uitgesluit nie.”
Die man is in hegtenis geneem op twee aanklagte van moord. Hy moet binnekort in die Mokopane-landdroshof verskyn.
Die oorledenes is geïdentifiseer as Elliott Makalela en Sina Kgosana, albei inwoners van Mokopane.
Nog SAUK-raadslede bedank
Soveel hartseer en dit nou vir wat? Mense moet begin leer om hulle dinge uit te sorteer en nie mekaar dood te maak daaroor nie….